***Arn – Tempelridderen*** (originaltittel: *Arn – Tempelriddaren*) er en svensk film fra 2007, basert på den svenske forfatter Jan Guillous trilogi om den svenske tempelridderen Arn Magnusson. Filmen er den første delen i serien. Den andre (og siste) er *Arn – Riket ved veiens ende* (*Arn – Riket vid vägens slut*), der premieren er planlagt å vise høsten 2008. Disse to skal redigeres sammen til én før den blir lagt ut for salg på det internasjonale markedet. Det er også planlagt en seks timer lang miniserie som skal vises på TV.

Filmen hadde kinopremiere i Norge 26. desember 2007. Med et samlet budsjett på 30 millioner amerikanske dollar (210 millioner svenske kroner (bemerk at dette er det samlede budsjett for begge filmene i serien) sponset av *Film i Väst* og *TV4* fra Sverige, *Danmarks Radio* fra Danmark, *Yle* fra Finland, *TV 2* fra Norge og *Telepool* fra Tyskland, er dette den største filmsatsingen til dags dato i Norden. Det svenske SVT skulle opprinnelig også sponse filmen, men trakk seg ut av avtalen fordi ekstrascenene som skulle spilles inn til TV-serien, ikke hadde blitt innspilt. TV4 begynte å forhandle med Svensk Filmindustri, som (litt over en måned senere) tok over SVTs plass som medfinansør i prosjektet.

Filmens regissør er danske Peter Flinth, som også er kjent for å ha regissert *Fakiren fra Bilbao* og Olsenbanden Jr.. Opptakene er innspilt i Västergötland i Sverige, samt i Marokko og Skottland. For å understreke de kulturelle forskjellene, benyttes det fem ulike språk i filmen: svensk, engelsk, latin, arabisk og fransk. Engelsk brukes for å symbolisere det germanske språket frankisk, mens fransk brukes veldig lite. De delene av filmen som ikke er på svensk, tekstes på språket.

Handling
--------

Filmen er basert på Arn-trilogien, og omfatter bøkene Veien til Jerusalem og Tempelridderen. Neste film omfatter også Riket ved veiens ende.

Filmen starter med en scene der tempelridderen Arn redder Saladin fra røvere. Deretter hopper filmen tilbake i tid og følger ganske kronologisk hendelsene fra Arns barndom. Arn vokste opp på gården Arnäs, og som barn falt han ned og ble slått bevisstløs. Foreldrene lovet Gud at Arns liv skulle gis til Ham om Arn fikk leve, hvilket han også får. Etter en tid tas han med til klosteret Varnhem, hvor han blir oppdratt og får, i tillegg til vanlig undervisning, opplæring i ulike måter å sloss på, spesielt riding, bueskyting og sverdfekting. Som voksen blir han sendt ut av klosteret og tilbake til familien sin, og han får i løpet av denne tiden et kjærlighetsforhold til Cecilia Algotsdotter, og blir trolovet med henne. Hun blir gravid før de gifter seg, og de blir begge bannlyst, mest fordi han også ble anklaget for å også ha ligget med Cecilias søster Katarina. Han ble sendt til Det hellige land og hun i kloster, begge i en periode på 20 år. Videre vises vekselvis hans opphold i Det Hellige Land, som tempelridder, og hennes periode i kloster. Arn er en god tempelridder, og møter Saladin to ganger. Filmen avsluttes med et slag der Arn leder et angrep mot Saladins store hær med bare noen få tempelriddere (i forhold).

Rolleliste
----------

**Hovedroller:**

| Skuespiller | Rolle |
| --- | --- |
| Joakim Nätterqvist | Arn Magnusson av Folkungætten |
| Sofia Helin | Cecilia Algotsdotter av Pålsætten |

**Øvrige roller:**

| Skuespiller | Rolle |
| --- | --- |
| Noa Samenius | Unge Arn Magnusson |
| Bisse Unger | Unge Arn Magnusson |
| Mikael Bohlin | Unge Eskil Magnusson |
| Johan Arrenius | Unge Eskil Magnusson |
| Michael Nyqvist | Magnus Folkesson av Folkungætten |
| Mirja Turestedt | Sigrid |
| Morgan Alling | Eskil Magnusson |
| Stellan Skarsgård | Birger Brosa av Folkungætten |
| Nijas Ørnbak-Fjeldmose | Sune Folkesson |
| Jakob Cedergren | Ebbe Sunesson |
| Josef Cahoon | Sigge Folkesson |
| Simon Callow | Fader Henri |
| Vincent Perez | Broder Guilbert |
| Douglas Johansson | Broder Stefan |
| Donald Högberg | Algot Pålsson |
| Lina Englund | Katarina Algotsdotter av Pålsætten |
| Jørgen Langhelle | Erik Jedvardsson |
| Joel Kinnaman | Sverker Karlsson |
| Svante Martin | Karl Sverkersson |
| Bibi Andersson | Moder Rikissa |
| Fanny Risberg | Cecilia «Blanka» Ulfsdotter |
| Julia Dufvenius | Helena Sverkersdotter |
| Annika Hallin | Syster Leone |
| Thomas W. Gabrielsson | Emund Ulvbane |
| Gustaf Skarsgård | kung Knut Eriksson av Eriksætten |
| Mads Mikkelsen | Valdemar II, konge av Danmark |
| Milind Soman | Yusuf ibn Ayyub Salah al-Din (Saladin) |
| Chems-Eddine Zinoune | Sultan Saladins tjener |
| Zakaria Atifi | Ibrahim |
| Driss Roukhe | Fakhr |
| Anders Baasmo Christiansen | Harald |

**Skuespillere som opptrer i *Arn – Riket ved veiens ende*:**

| Skuespiller | Rolle |
| --- | --- |
| Martin Wallström | Magnus Måneskjöld |
| Elise Pärnenen | Alde |

Referanser
----------

1. 1 2  «TV4 räddar Arn ur krisen» **(svensk)**. Dagens Nyheter. 5. september 2007. Besøkt 26. desember 2007.
2. ↑  «SVT hoppar av Arn-projektet» **(svensk)**. Svenska Dagbladet. 6. september 2007.

Eksterne lenker
---------------

* (en) *Arn – Tempelridderen* på Internet Movie Database Rediger på Wikidata

* (no) *Arn – Tempelridderen* hos Filmfront Rediger på Wikidata

* (sv) *Arn – Tempelridderen* i Svensk Filmdatabas Rediger på Wikidata

* (da) *Arn – Tempelridderen* i Danmark Nationale Filminstitut Rediger på Wikidata

* (en) *Arn – Tempelridderen* på AllMovie Rediger på Wikidata

* (fr) *Arn – Tempelridderen* på Allociné Rediger på Wikidata

* (nl) *Arn – Tempelridderen* på MovieMeter Rediger på Wikidata

* (en) *Arn – Tempelridderen* på Turner Classic Movies Rediger på Wikidata

| * v
* d
* r
Jan Guillous bøker om Arn |
| --- |
| Bøkene | 
* *Veien til Jerusalem'*
* Tempelridderen
* Riket ved veiens ende
* Arven etter Arn

 |
| Film og TV | 
* *Arn – Tempelridderen*
* *Arn – Riket ved veiens ende*
* *Arn* (tv-serie)

 |
| Annet (historisk bakgrunn) | 
* *Arns rike* (tv-serie)
* *I Arns fotspor* (bok)

 |